એંસી ચોરસ મીટરમાં ખાનગી બિલ્ડરો જો રાજ્ય સરકારના નિયત ધારાધોરણો મુજબના મકાનો બનાવી આપવા તૈયાર હોય તો રાજ્ય સરકાર તેમને આવકારે છે, એમ જણાવતાં મુખ્યમંત્રીએ ખાત્રી ઉચ્ચારી હતી કે, રાજ્યનો એક પણ ગરીબ પરિવાર ઘર વગરનો નહીં રહે. અપૂરતા વરસાદથી નિર્માણ થતી પાણીની અછતની સ્થિતિ પ્રત્યે ચિંતા વ્યક્ત કરતા મુખ્યમંત્રીએ આ સ્થિતિના જનક એવા ‘ગ્લોબલ વૉર્મિંગ’નો મક્કમતાથી સામનો કરવાની નેમ વ્યક્ત કરી હતી અને ઉમેર્યું હતું કે, પીવાના પાણીની પરિસ્થિતિને પહોંચી વળવા રાજ્ય સરકાર નવી યોજનાઓના નિર્માણ માટે પૂરતી પ્રયત્નશીલ છે.